Szlovénia számomra meglepően drága volt. Kicsit olyan elvárással érkeztem ide, hogy mégis csak a volt Jugoszlávia egyik tagállamába utazok. De ahogy Horvátországban elszálltak az árak, ugyanúgy Szlovéniában is. Sőt a helyi árakat leginkább Ausztriához tudnám hasonlítani. Sokkal közelebb vannak a szlovén árak a bécsiekhez, mint pl. Szkopjéhez. Pár konkrét példa egy étteremből: egy tál húsleves €5,40, Black Angus steak €31, presszó kávé €1,80, 0,25l Coca Cola €3. Azt hiszem ilyen árak után a négy pont minimum kijár Blednek az ötből.